हिन्दी-साहित्य का परिष्कार काल
ही नहीं कर चलते, बल्कि सब पर बड़ी कड़ाई के साथ लाल स्याही भी फेर चलते हैं। भाषा के सुनिश्चित आदर्श की स्थापना कर उसे स्थिर तो बनाते ही हैं, उसके शब्दभाण्डार की वृद्धि भी कर चलते हैं । आचार्य द्विवेदी के नियमन और परिष्कार के कारण ही हिन्दी में वह नवीन अभिव्यंजना आती है जिसका पूर्ण विकास हमें छायावाद-युग में मिलता है। इस प्रकार, भारतेन्दु के समय में प्रारम्भ होने वाली सभी प्रवृत्तियाँ इस समय पूर्णतः परिष्कृत होती हैं । इस परिष्कार के परिणामस्वरूप ही "इस समय अँगरेजी की लाक्षणिकता, बँगला की कोमलकान्तपड़ावली, अलंकार, की मुहावरेदारी से समन्वित शैली के जन्म के साथ-साथ प्रेमचन्द जैसे लेखकों की कृतियों में हिन्दी की निजी शैली का विकास हुआ इस युग में मात्र प्रेमचन्द की शैली का ही नहीं, अनेक नयी शैलियों का भी विकास हुआ । इस युग के प्रमुख लेखकों में बालमुकुन्द्र गुप्त, पद्मसिंह शर्मा, गोविन्दनारायण मिश्र, सरदार पूर्णसिंह, श्यामसुन्दर दास, आचार्य शुक्ल इत्यादि के नाम लिये जाते हैं। इनलोगों ने अपने-अपने व्यक्तित्व के अनुरूप आत्मकथात्मक, वर्णनात्मक, विवेचनात्मक, भावात्मक, आलोचनात्मक, व्याख्यात्मक, व्यंग्यात्मक, रूपात्मक इत्यादि अनेक प्रकार की शैलियाँ विकसित कीं। इन्हीं शैलियों से मानव-मन के रहस्यों का विश्लेषण हो चला । 'हृदयेश' और 'प्रसाद' की अलंकृत भाषाशैलियाँ इसी युग में विकसित हो सकीं जिनका पूर्ण प्रत्यक्ष आगे चलकर मिलता है । सामान्य रूप से कहा जायगा कि इस युग में जितनी शैलियाँ एक ही साथ विकमित हुईं, किमी दूसरे काल में उतनी नहीं मिलतीं । हाँ, यह सत्य अवश्य है कि इनमें अनेक शैलियाँ अनुकरणमात्र थीं, इसी से वे मर गयीं, उनका आगे विकास न हुआ । मात्र वे शैलियाँ हो आज तक जीवित रहकर विकास करती गयीं जो हिन्दी की अपनी थीं और जिनमें अपनी विशेषताएँ ही अधिक थीं ।
गद्य के क्षेत्र में मात्र भाषाशैली का ही विकास नहीं हुआ, अपितु अनेक प्रकार के गद्यरूप भी पनपे । विभिन्न प्रकार के गद्यरूपों का विकास भारतेन्दु युग में ही हो चुका था । कतिपय माहित्यरूप इस समय भी विकसित हुए। पर इस युग में भारतेन्दुयुग का ही सीधा विकास-सा हुआ है, यही कहना चाहिए । एक बात ध्यान देने वाली यह है कि भारतेन्दु-युग में बँगला वाली कल्पनाप्रधान शैली का जोर अधिक था; पर इस समय मराठी वाली इतिवृत्तात्मक शैली का विकास प्रचार ही अधिक मिलता है । इसका एकमात्र कारण यही माना जा सकता है कि द्विवेदीजी स्वयं मराठी के मर्मज्ञ थे। साहित्य के महारथी के रूप में उन्होंने नियमन का भार ज्योंही सँभाला, मराठी की इतिवृत्तात्मक पद्धति पर विशेष बल दिया । इस कारण यही शैली आश्रय पा सकी। इसका एक दूसरा कारण भी दिया जा सकता
हिन्दी-साहित्य का परिष्कार काल ही नहीं कर चलते, बल्कि सब पर बड़ी कड़ाई के साथ लाल स्याही भी फेर चलते हैं। भाषा के सुनिश्चित आदर्श की स्थापना कर उसे स्थिर तो बनाते ही हैं, उसके शब्दभाण्डार की वृद्धि भी कर चलते हैं । आचार्य द्विवेदी के नियमन और परिष्कार के कारण ही हिन्दी में वह नवीन अभिव्यंजना आती है जिसका पूर्ण विकास हमें छायावाद-युग में मिलता है। इस प्रकार, भारतेन्दु के समय में प्रारम्भ होने वाली सभी प्रवृत्तियाँ इस समय पूर्णतः परिष्कृत होती हैं । इस परिष्कार के परिणामस्वरूप ही "इस समय अँगरेजी की लाक्षणिकता, बँगला की कोमलकान्तपड़ावली, अलंकार, की मुहावरेदारी से समन्वित शैली के जन्म के साथ-साथ प्रेमचन्द जैसे लेखकों की कृतियों में हिन्दी की निजी शैली का विकास हुआ इस युग में मात्र प्रेमचन्द की शैली का ही नहीं, अनेक नयी शैलियों का भी विकास हुआ । इस युग के प्रमुख लेखकों में बालमुकुन्द्र गुप्त, पद्मसिंह शर्मा, गोविन्दनारायण मिश्र, सरदार पूर्णसिंह, श्यामसुन्दर दास, आचार्य शुक्ल इत्यादि के नाम लिये जाते हैं। इनलोगों ने अपने-अपने व्यक्तित्व के अनुरूप आत्मकथात्मक, वर्णनात्मक, विवेचनात्मक, भावात्मक, आलोचनात्मक, व्याख्यात्मक, व्यंग्यात्मक, रूपात्मक इत्यादि अनेक प्रकार की शैलियाँ विकसित कीं। इन्हीं शैलियों से मानव-मन के रहस्यों का विश्लेषण हो चला । 'हृदयेश' और 'प्रसाद' की अलंकृत भाषाशैलियाँ इसी युग में विकसित हो सकीं जिनका पूर्ण प्रत्यक्ष आगे चलकर मिलता है । सामान्य रूप से कहा जायगा कि इस युग में जितनी शैलियाँ एक ही साथ विकमित हुईं, किमी दूसरे काल में उतनी नहीं मिलतीं । हाँ, यह सत्य अवश्य है कि इनमें अनेक शैलियाँ अनुकरणमात्र थीं, इसी से वे मर गयीं, उनका आगे विकास न हुआ । मात्र वे शैलियाँ हो आज तक जीवित रहकर विकास करती गयीं जो हिन्दी की अपनी थीं और जिनमें अपनी विशेषताएँ ही अधिक थीं । गद्य के क्षेत्र में मात्र भाषाशैली का ही विकास नहीं हुआ, अपितु अनेक प्रकार के गद्यरूप भी पनपे । विभिन्न प्रकार के गद्यरूपों का विकास भारतेन्दु युग में ही हो चुका था । कतिपय माहित्यरूप इस समय भी विकसित हुए। पर इस युग में भारतेन्दुयुग का ही सीधा विकास-सा हुआ है, यही कहना चाहिए । एक बात ध्यान देने वाली यह है कि भारतेन्दु-युग में बँगला वाली कल्पनाप्रधान शैली का जोर अधिक था; पर इस समय मराठी वाली इतिवृत्तात्मक शैली का विकास प्रचार ही अधिक मिलता है । इसका एकमात्र कारण यही माना जा सकता है कि द्विवेदीजी स्वयं मराठी के मर्मज्ञ थे। साहित्य के महारथी के रूप में उन्होंने नियमन का भार ज्योंही सँभाला, मराठी की इतिवृत्तात्मक पद्धति पर विशेष बल दिया । इस कारण यही शैली आश्रय पा सकी। इसका एक दूसरा कारण भी दिया जा सकता